אוסטריה באירוויזיון 2023

**[[אוסטריה באירוויזיון|אוסטריה]] השתתפה ב[[אירוויזיון 2023]]**, בליברפול שבממלכה המאוחדת, לאחר שבחרה באופן פנימי את טיה וסלינה לייצג את המדינה עם השיר "". טיה וסלינה הוכרזו כנציגות האוסטריות לתחרות ב-31 בינואר 2023, בעוד השיר שלהם הוצג לציבור ב-8 במרץ 2023.

## רקע

קודם לאירוויזיון 2023, אוסטריה השתתפה באירוויזיון 54 פעמים מאז השתתפותה הראשונה ב-1957. המדינה זכתה בתחרות פעמיים: בשנת 1966 עם השיר "Merci, Chérie" בביצוע אודו יורגנס, ובשנת 2014 עם השיר "Rise Like a Phoenix" בביצוע קונצ'יטה וורסט. מאז החלת שיטת חצאי הגמר באירוויזיון 2004, אוסטריה הצליחה להשתתף בגמר שבע פעמים עד לנקודה זו. התוצאה הכי פחות מוצלחת של אוסטריה הייתה המקום האחרון, אותו היא השיגה שמונה פעמים, האחרונה ב-2012. אוסטריה קיבלה גם אפס נקודות ארבע פעמים; ב-1962, ב-1988, ב-1991 וב-2015.

השדר הלאומי האוסטרי, ORF, משדר את האירוע בתוך אוסטריה ומארגן את תהליך הבחירה לנציגות המדינה. ORF אישר את כוונתו להשתתף באירוויזיון 2023 ב-9 ביוני 2022. מ-2011 עד 2013 כמו גם ב-2015 וב-2016, הקים ORF קדם אירוויזיון ארצי עם מספר אמנים לבחירת השיר והמבצע שייצגו את אוסטריה באירוויזיון, כשהציבור ופאנל השופטים היו מעורבים בבחירה. בשנת 2014 ומאז 2017, ערך ORF מבחר פנימי לבחירת האמן והשיר שייצגו את אוסטריה בתחרות.

## לפני האירוויזיון
### בחירה פנימית
האמנים היו מועמדים על ידי צוות האירוויזיון של ORF, ששיתף פעולה עם המפיק לוקאס הילברנד ומומחה המוזיקה אברהרד פורצ'ר שעבד על בחירת השירים האוסטריים מאז 2016, כדי להגיש שירים לשדר. בנובמבר 2022 דווח בתקשורת האוסטרית כי 15 אמנים, כולל הזמרים ג'וליאן לה פליי וסלומו, היו מעורבים בבחירה, וכי השיר האוסטרי ייבחר על ידי פאנל של עורכי בידור של ORF יחד עם מנהלת התוכניות של השדרן סטפני גרויס-הורוביץ ומנהל הבידור אלכסנדר הופר, לאחר ששלושה שירים נבחרו על ידי פאנל קודם של 25 מומחי תעשיית המוזיקה והאירוויזיון המקומיים והבינלאומיים וכן מעריצי אירוויזיון בעקבות סבב ליהוק חי שהתקיים ב-30 באוקטובר 2022.

ב-31 בינואר 2023, הודיע ORF במהלך תוכנית הרדיו "Ö3-Wecker", ששודרה ב-Ö3, שהם בחרו באופן פנימי את טאודורה שפיריק (טיה) ואת סלינה-מאריה אדבאוור (סלינה) לייצג את אוסטריה בליברפול. טיה ניסתה בעבר לייצג את סרביה באירוויזיון 2020, וסיימה במקום העשירי בקדם הארצי "Beovizija 2020" עם השיר "Sudnji dan", בעוד סלינה השתתפה בעבר בעונה השביעית של "The Voice of Germany" ב-2017, שם הגיעה לסיבוב השלישי כחברה בצוות של סמו הבר. כמו כן, שתי הזמרות ניסו בעבר לייצג את אוסטריה באירוויזיון; טיה בשנת 2020 עם גרסה אנגלית של "Sudnji dan" שכותרתה "Judgement Day", וסלינה ב-2019 עם השיר "Behind the Waterfall". השיר "", שנכתב על ידי טיה וסלינה יחד עם רונלד ג'נצ'ק ופלה לוריאנו במחנה כתיבת שירים בצ'כיה, הוצג כשיר האוסטרי לתחרות ב-8 במרץ 2023 במהלך "Ö3-Wecker".

## באירוויזיון
ממוזער| טיה וסלינה במסיבת עיתונאים באירוויזיון 2023
 אוסטריה שובצה למחצית השנייה של חצי הגמר השני שהתקיים ב-11 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטריה שובצה כהופעה ה-13, אחרי  ולפני .

באוסטריה, כל המשדרים שודרו ב-ORF 1, עם פרשנות מאת אנדי קנול, והגמר שודר ב-FM4, עם פרשנות מאת יאן במרמן ואולי שולץ. כמו כן, ORF סיפק תוכניות נוספות בנוסף לשידור החי של משדרי התחרות: סדרה מוקלטת בת שני חלקים, "Mr. Song Contest Proudly Presents" בהנחיית קנול, ששודרה לפני שני חצאי הגמר; ושני שידורים חיים מטייט ליברפול, "ESC – Der Countdown" ו-"ESC – Die Aftershow", שנערכו כשידור משותף ב-ORF, ב-ARD של גרמניה וב-SRF של שווייץ, ששודר לפני ואחרי הגמר והוצג על ידי ברברה שנברגר. הדובר האוסטרי, שהכריז על הציון העליון של 12 הנקודות שהעניק חבר השופטים האוסטרי במהלך הגמר, היה פיליפ הנזה.

### חצי הגמר
ב-11 במאי עלו טיה וסלינה על בימת חצי הגמר השני של האירוויזיון וביצעו את שירן "". בסוף הערב הוכרזה אוסטריה כאחת מעשר המדינות שהעפילו לשלב הגמר. מאוחר יותר התברר כי אוסטריה סיימה במקום השני בחצי הגמר עם 137 נקודות.

### גמר
בגמר, שהתקיים ב-13 במאי, אוסטריה הופיעה ראשונה, לפני . אוסטריה הגיעה למקום ה-15 בגמר, עם 120 נקודות; 104 נקודות מהשופטים, ו-16 נקודות מהקהל.

### הצבעה
במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים האוסטרי הורכב מכריסטיאן אנדראס אודה, פיטר שרייבר, תומאס טריינט, אלקה קאופמן ואליקה אושאן.

#### נקודות שהוענקו לאוסטריה
##### חצי הגמר

##### גמר

#### נקודות שהוענקו על ידי אוסטריה
##### חצי הגמר

###### תוצאות הצבעה מפורטות
החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות שנקרא "הצבעות שאר העולם".

##### גמר

###### תוצאות הצבעה מפורטות
צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.

## קישורים חיצוניים

## הערות שוליים

קטגוריה:מדינות באירוויזיון 2023
קטגוריה:אוסטריה באירוויזיון